text: Nu kan Camilla cykle. Lidt
  03 oktober 2013 kl. 18.07
  Triatlet-mesteren Camilla Pedersen kan flere og flere ting, efter at hun lå 19 dage i koma efter et alvorligt cykelstyrt.
  Efter at have ligget i koma i 19 dage sygehuset i Odense, blev Camilla Pedersen for en uge siden overført til Hammel Neurocenter.
  Her er hun begyndt at gøre fremskridt, fortæller hendes bror, Michael Pedersen:
  - Hun går selv rundt på gangene og smører rugbrødsmadder til frokost, hvilket vi ikke havde regnet med for en uge siden, siger Michael Pedersen.
  Hun har også været kortvarigt på en kondicykel.
  - Vi taler med hende, og hun er ved at genfinde sproget, men hun leder ind i mellem efter ordene, siger han.
  